மயிலை முருகையனுக்கு இன்று சித்திரத்தேர் அமைக்கப்பட்டுள்ளதென்றால் அது முற்றுமுழுதாக இந்தச் சிற்பாலயக் கலைஞர்களின் கண் துயிலா முயற்சியே! இது உண்மை! வெறும் புகழ்ச்சியில்லை! ஆரம்பத்திலிருந்து இறுதிவரைக்கும் ஊதியம் கருதாது பின் இரவு ஒரு மணிக்கும் மேலாக இக்குழு பணியாற்றி வந்த புனிதம் நம் வாழ்நாள் பூராகவும் நெஞ்சில் நன்றியுணர்வோடு போற்றப்படவேண்டியது. காலத்தால் அழியாத இவர்களின் அற்புதச் சிருஷ்டிக்கு எம்மால் ஞாலத்தைக் கொடுக்க முடிந்தாலும் ஈடாகாது. இந்த இடத்தில் நாம் அவர்களுக்கு நமது இதய பூர்வமான நன்றியறிதலை சமர்ப்பிப்பதிலும் பார்க்க முருகப் பெருமானின் பூரண திருவருள் குறைவறக் கிடைக்கவேண்டுமெனப் பிரார்த்திப்பதே சாலப் பொருந்தும். வாழ்க அவர்கள் கலைத் தொண்டு! வளர்க அவர்களின் சிற்பாலயம்.